joelniklaus/EU_Wikipedias huggingface dataset:
Mahábalí

Mahábalí alebo Bali bol kráľ južnej oblasti Indie - dnes indického štátu Kérala. Tento kráľ stojí v pozadí veľmi populárnej legendy a festivalu Ónam, ktorým sa oslavuje jeho každoročný príchod z podzemia (Pátála).

Mahábalí bol Asura, čo je označenie pre skupinu božích protivníkov. On však naopak bol mimoriadne nábožný; vykonával aj obete tak, ako požadovali Védy. Bol rovnako aj veľkým nasledovníkom Pána Višnu. Bol múdry, spravodlivý a ušľachtilý.

Vládol v období pred udalosťami v Rámájane. Asurovia nikdy neuctievali Boha Višnu. Tak jedného dňa, aby si Pán Višnu toto overil, zobral na seba podobu brahmanského chlapca s menom Vámana. Prišiel do kráľovstva ako trpaslíčí brahman. Povedal, že je chudobný a požiadal o kúsok pôdy. Dobrosrdečný kráľ Mahábalí mu odvetil, aby si zobral toľko, koľko si len zažiada, ale maličký brahman nato reagoval, že mu stačí iba toľko pôdy, koľko obíde svojimi troma krôčikmi. Kráľa to prekvapilo a naliehal, aby si chlapec žiadal viac. Ale ten znova odpovedal rovnako. Keď kráľ Bali napokon súhlasil, trpaslík zrazu nadobudol kozmické rozmery. Prvým krokom zatemnil celú Zem a druhým celé nebo. Potom sa spýtal kráľa, aby mu povedal, kde má urobiť svoj tretí krok. Kráľ, ktorý si uvedomil, že to nie je žiadny maličký brahman, dostal obrovský strach a odvetil, aby mu tretím krokom stúpil na hlavu. Višnu mu tak ponúkol odchod do podzemného sveta - do ríše, ktorú Indovia volajú Pátála (hoci je to aj mesto v Indii). Kráľ toto prijal ako neobyčajný dar bez námietok, ale poprosil Pána Višnu, aby mu dovolil navštevovať svoj kraj každý rok, aby sa presvedčil, či sa jeho ľudu darí dobre a či je každý šťastný. Pán Višnu samozrejme súhlasil. Sviatok, kedy tento kráľ prichádza do juhoindického štátu, sa volá Ónam a koná sa raz v roku

Externé odkazy 
 Zdroje

Hinduizmus
Indické náboženstvá
Ónam

Ónam je indický sviatok, pri ktorom kráľ Mahábalí prichádza do juhoindického štátu Kérala údajne z podzemia. Koná sa raz za rok v období okolo augusta/septembra. Zvláštnosťou tohto sviatku je, že sa neoslavuje boh, ale Asura. Viac podrobností je v článku o kráľovi Mahábalím.

Zdroje 
 http://www.onamfestival.org prístup 2.7.2008
 http://www.freebsd.nfo.sk prístup 2.7.2008

Hinduizmus
Indické náboženstvá
Vámana

Vámana je prvá ľudská podoba Pána Višnu v podobe trpasličieho brahmana, ktorý sa zjavil veľmi dávno kráľovi Mahabalimu, v ktorého priblížení je viac podrobností.

Zdroje 
 http://www.freebsd.nfo.sk prístup 2.7.2008

Hinduizmus
Indické náboženstvá
Ska2tonics

Ska2tonics  je slovenská hudobná skupina z Bratislavy, hrajúca ska, skapunk a reggae.

Vznik 
Vznik skupiny sa datuje na rok 1999. Vtedajšia zostava chcela pôvodne hrať punkovú hudbu, ale po personálnych zmenách sa rozhodla hrať ska.
Po vydaní niekoľkých vlastných demo nahrávok, formácia v roku 2007 vydala prvý album. Niektoré pesničky sa z týchto demo nahrávok objavili na slovenských kompiláciach SKA Collection vol.1 a 2.

Členovia 
Vlado Konček - gitara, spev
Ramon Esteves - basgitara, vokál
Rasťo Peteraj - gitara
Juraj Lehuta - bicie
Katka Sapáková Smyčková - tenor saxofón
Rado Vraník - alt saxofón
Braňo Zervan - alt saxofón, vokál
Imrich Kamenár - trombón

Bývalí členovia 
Tomáš Giba - trúbka
Maťo Patka - bicie
Tomáš Heretik - gitara
Martin Macek - basgitara
Roman Kaldrovitsch - basgitara
Viktor Cotiofan - basgitara

Diskografia 
2003 - Demo 2003
2004 - EP 2004
2005 - Demo 2005
2006 - Demo 2006
2007 - Skatastrofa (EMI)
2009 - Toto ti zachutí (EMI)
2012 - Ska2tonics

Odkazy 
Oficiálna stránka - Ska2tonics
Ukážky - Myspace - Ska2tonics
Videá - Youtube - Ska2tonics
Oficiálna FB stránka - Facebook - Ska2tonics

Slovenské reggae hudobné skupiny
Slovenské ska hudobné skupiny
Slovenské skapunkové hudobné skupiny
Hudobné skupiny z 1999
Ráma

Ráma (-sanskritský kmeň) alebo Rámah (-sanskritský nominatív) alebo Rám (-hindská výslovnosť) bol kráľ podľa legiend fyzicky prítomný na tomto svete, ktorého existenciu opisuje jeden z najstarších indických eposov. 

Epos Rámájana popisuje príbeh Rámu, ktorému zlý démon Rávana uniesol družku Sítu. Ráma je tak jednou z najpopulárnejších osôb višnuizmu a považuje sa za jedného z desiatich avatárov Boha Višnu. Jeho snaha oslobodiť Situ vyvrcholí do veľmi ťažkého, ale spravodlivého boja. Pomáha mu Hanumán a Ráma a Síta zároveň predstavujú jeden z najstarších príbehov lásky dvoch ľudí. Ráma sa často zobrazuje s lukom a v indickom náboženstve je mu venovaných niekoľko festivalov.

Zdroj 
 http://www.freebsd.nfo.sk prístup 2.7.2008

Indickí bohovia
Síta

Síta alebo Sítá (v sanskrite Sítá) je družka Rámu. 

Keďže nielen bohovia sa inkarnujú, hinduizmus považuje Sítu za vtelenie bohyne Lakšmí. Síta je jednou z najdôležitejších postáv staroindického eposu Rámájana.

Zdroj 
 http://www.freebsd.nfo.sk prístup 2.7.2008

Indické bohyne
Peter Kukučka

Peter Kukučka (* 20. júl 1982, Bojnice) je slovenský reprezentant v hádzanej, ktorý hráva na poste strednej spojky. Od februára 2009 je hráčom švajčiarskeho klubu Kadetten Schaffhausen. V sezóne 2011/12 v drese Schaffhausenu sa v hádzanárskej lige majstrov dostal do 50-ky najlepších strelcov, keď strelil 45 gólov a skončil na 50. mieste.

Kluby 
  HC MŠK Považská Bystrica (19922003)
  HT Tatran Prešov (20032005)
  Dunaferr SE Dunaújváros (20052007)
  HSG Nordhorn (20072009)
  Kadetten Schaffhausen (2009súčasnosť)

Úspechy 
  Hádzanár roka
 2004

 Liga majstrov EHF
 2004osemfinále s Tatranom Prešov

  Majster Slovenska
 2002 HC MŠK Považská Bystrica
 2003 HC MŠK Považská Bystrica
 2004 HT Tatran Prešov
 2005 HT Tatran Prešov

Referencie 

 Peter Kukučka denniksport.sk

Slovenskí hádzanári
Hráči Majstrovstiev sveta v hádzanej mužov 2009
Osobnosti z Bojníc
Real Betis

Real Betis Balompié známejší pod skráteným názvom Real Betis či Real Betis Sevilla je španielsky prvoligový futbalový klub sídliaci v Seville. Klub bol založený 12. septembra 1907

Domáce úspechy 
La Liga:
 1 ; 1935

Copa del Rey:
2 ; 1977, 2005

Ramón de Carranza Trophy:
5 – 1964, 1999, 2000, 2001, 2007

Súťaže

Domáce 
La Liga 44 sezón:
Segunda División 25:
Tercera División 7:

Európske 
Liga Majstrov 1: 
2005/06

Pohár UEFA 6:
2005/06, 2002-03, 1998/99, 1995/96, 1984/85, 1982-83

Súčasná zostava

Zdroj 
 http://www.transfermarkt.com/en/real-betis-balompie/startseite/verein_150.html

 
Španielske futbalové kluby
Sevilla FC

Sevilla Fútbol Club zväčša názývaná Sevilla FC či FC Sevilla je španielsky prvoligový futbalový klub sídliaci v andalúzskom meste Sevilla. Klub vznikol 15. októbra 1905 a domáce  zápasy hráva na Estadio Ramón Sánchez Pizjuán s kapacitou 42 714 miest, pomenovanom po Ramón Sánchez Pizjuanovi, ktorý bol prezidentom FC Sevilla 17 rokov. 

Sevilla je druhý najstarší futbalový klub v Španielsku a najúspešnejší klub v Andalúzii. Získala národný ligový titul v sezóne 1945-46 a päťkrát Copa del Rey. Na európskej scéne šesťkrát vyhrala Pohár UEFA (2006, 2007, 2014, 2015, 2016 a 2020) a v roku 2006 získala aj Európsky superpohár . V roku 2014 Sevilla vyhrala Európsku ligu UEFA. Sevilla FC bola vymenovaná medzinárodnou federáciou pre futbalovú históriu a štatistiku za najlepší klub na svete v roku 2006 a 2007. Aktuálne je jediným tímom, ktorý dosiahol toto vyznamenanie v dvoch po sebe nasledujúcich rokoch. Ich najväčším rivalom je ich mestský konkurent Real Betis.

Úspechy 
 La Liga (1): 1946

 Copa del Rey (5): 1935, 1939, 1948, 2007, 2010

 Španielsky superpohár (1): 2007

 Pohár UEFA (6): 2006, 2007, 2014, 2015, 2016, 2020

 Európsky superpohár  (1): 2006

Káder mužstva
Súčasná zostava:

Slávni hráči

Iné projekty

Externé odkazy 
 oficiálna webstránka
 slovenská webstránka

 
Španielske futbalové kluby
Hull City AFC

Hull City Association Football Club skrátene Hull City AFC či Hull City je anglický prvoligový futbalový klub sídliaci v meste Kingston upon Hull. Klub bol založený v júni 1904 a domáce zápasy hráva na KC Stadium s kapacitou 25 404 miest. 31. augusta 2009 klub prišiel o špílmachra Michaela Turnera, ktorý odišiel do Sunderlandu.

Úspechy 
 postup do FA Premier League 2007/08
 semifinále Pohára FA – 1930

Káder mužstva
Súčasná zostava

Slávni hráči 
  Steve McClaren
  Jay-Jay Okocha
  Rui Marques

Iné projekty

Referencie

Externé odkazy 
 oficiálna webstránka 
 Hull City: Malý zázrak anglického futbalu
Anglické futbalové kluby
Kluby FA Premier League
Futbalové kluby založené v 1904
Dušan Švento

Dušan Švento (* 1. august 1985) je slovenský futbalista, ktorý nastupuje ako ľavý obranca alebo záložník. Skoro päť rokov bol hráčom rakúskeho klubu Red Bull Salzburg, kde prestúpil v júni 2009 zo Slavie Praha. Odchovanec Ružomberka, pôsobí v súčasnosti v klube Slavia Praha.

Klubová kariéra

FC Red Bull Salzburg 
Švento prišiel do rakúskeho Salzburgu v júli 2009 zo Slavie Praha. Rýchlo sa prepracoval do základnej zostavy a už po prvej sezóne 2009/2010, oslavoval so Salzburgom majstrovský titul.  Druhé ligové víťazstvo zaznamenal v drese červených býkov v sezóne 2011/2012. V 35. kole zvíťazili na ihrisku Wiener Neustadt 5:1 a pred posledným kolom sa stali s náskokom 6 bodov rakúskym majstrom, pred druhým Rapidom Viedeň. 

Odohral za klub dovedna 183. zápasov(128. zápasov v rakúskej bundeslige,11.v rakúskom pohári a 44. v európskej lige) a strelil 22.gólov..

1. FC Kolín 
Dušan Švento podpísal v máji 2014 zmluvu s Bundesligovým klubom z Kolína nad Rýnom. Stal sa jednou z prvých posíl 1.FC, ktorý sa po dvoch rokoch vrátil do Bundesligy. Zmluvu s trojnásobným nemeckým šampiónom podpísal 28-ročný hráč do 30. júna 2016.

Úspechy 
 Majster Česka: 2008, 2009
 Najlepší zahraničný hráč Českej ligy: 2006
 Cena Petra Dubovského: 2006
 Majster Rakúska: 2010, 2012, 2014
 Rakúsky pohár: 2012

Referencie

Iné projekty

Externé odkazy 
 Stránka Dušana Šventa
 Stránka redbulls.com

Narodenia v 1985
Slovenskí futbalisti
Hráči MFK Ružomberok
Hráči SK Slavia Praha
Hráči FC Red Bull Salzburg
TSG 1899 Hoffenheim

Turn- und Sportgemeinschaft 1899 Hoffenheim e.V. skrátene TSG 1899 Hoffenheim a často nazývaný TSG Hoffenheim je nemecký prvoligový futbalový klub založený 1. júla 1899 v Sinsheime.

V sezóne 2008/2009 bol po deviatich kolách na prvom mieste Bundesligy.

Úspechy 
 postup do Bundesligy v sezóne 2007/08

Referencie

Externé odkazy 
 oficiálna webstránka

Nemecké futbalové kluby
Futbalové kluby založené v 1899
Daniel Valo

Daniel Valo (* 7. máj 1979, Topoľčany) je slovenský reprezentant v hádzanej, ktorý hráva na poste pravej spojky. Je hráčom nemeckého HSG Wetzlar. Jeho parametre sú 203 cm výška a 111kg váha. Je ženatý a otec dvoch deti.
Tesne pred Majstrovstvami Európy 2008 sa zranil a na šampionáte neodohral ani jeden zápas.

Kluby 
 19951997: MTJ Piešťany
 19971999: ŠKP Bratislava
 19992003:  SKP Frýdek-Mýstek
 20032005:  BSV Bern Muri
 20052009:  MT Melsungen
 2009súčasnosť:  HSG Wetzlar

Úspechy 
 Hádzanár roka na Slovensku
 2001
 2002
 2003
 2007

Referencie 
 Hádzaná: Najlepšími za rok 2007 premiérovo Stuparičová a rekordne Valo (zivotpo.sk)

Iné projekty

Externé odkazy 
 Profil hráča na stránke klubu HSG Wetzlar 
 profil hráča na oficiálnej stránke Európskej hádzanárskej federácie 
 Profil na stránke .national-handball-teams.com 

Slovenskí hádzanári
Hráči Majstrovstiev Európy v hádzanej mužov
Hráči Majstrovstiev sveta v hádzanej mužov 2009
Osobnosti z Topoľčian
Miroslav Pekník

PhDr. Miroslav Pekník PhD. (1950) je slovenský politológ a historik. 

V rokoch 1998 - 2018 bol riaditeľom Politologického kabinetu SAV transformovaného v roku 2002 na Ústav politických vied SAV.

Životopis a vzdelanie 
|
Je absolventom Filozofickej fakulty Karlovej univerzity v Prahe. 
Vedeckú hodnosť CSs. získal v roku 1993. V rokoch 1990-1993 bol vedeckým pracovníkom Vojenského historického ústavu Ministerstva obrany SR v Bratislave, od roku 1993 pracovník Slovenskej akadémie vied. V minulosti bol aktívnym športovcom.

Dielo a výskum 
Zaoberá sa slovenskou zahraničnou politikou, slovensko-českými vzťahmi a významnými slovenskými politickými osobnosťami 20. storočia. Je autorom veľkého počtu  príspevkov v odborných časopisoch a zborníkoch. Medzi jeho najvýznamnejšie publikácie patrí:

Verejná mienka a politika (editor, Bratislava, 2005, st. 202)
Milan Hodža - štátnik a politik (editor, Bratislava, 2002, 383 st.), ktorá vyšla r. 2007 aj v anglickej verzii
Slovenská politika a pokus o konštituovanie SNR v roku 1914 (editor, Bratislava, 2000)

Referencie 
http://www.upv.sav.sk/index.php?ID=20
http://www.elegenda.sk/autori/miroslav-peknik/
http://www.martinus.sk/?uItem=37628
http://www.inst-asa.sk/index_files/aktual.htm
http://www.noveslovo.sk/clanok.asp?id=16467&cislo=18-19/2008
http://spravy.pravda.sk/politolog-peknik-verejnost-ma-inych-hrdinov-f3p-/sk_domace.asp?c=A071022_192746_sk_domace_p04

Narodenia v 1950
Slovenskí politológovia
Slovenskí historici
Absolventi Filozofickej fakulty Karlovej univerzity
Pracovníci Slovenskej akadémie vied
Riaditelia ústavov Slovenskej akadémie vied
Ruženec (predmet)

Ruženec alebo hovorovo pátričky je predmet, ktorý je určený na to, aby veriaci nemusel sústrediť svoju pozornosť na počítanie a mohol sa plne venovať modlitbe. Má podobu slučky zo šnúry alebo retiazky, na ktorej je navlečených niekoľko korálok (väčšinou v skupinách). Pri modlitbe sa človek jednoducho orientuje hmatom a myseľ môže plne sústrediť na modlitbu.

Jednoduchšie vyhotovenie v podobe prsteňa obsahuje iba jednu desiatku, desať malých a jeden väčší výstupok, obyčajne v podobe kríža.

Korálky ruženca sú vytvorené zo širokej palety materiálov, z dreva, kostí, rozdrvených kvetov, polodrahokamov (achát, jantár, gagát alebo jaspis) alebo zo vzácnych materiálov ako sú koraly, krištáľ, pozlátené striebro alebo zlato. V 19. storočí a ranom 20. storočí sa niekedy náhrdelník vyrábal z tvrdých semien mahagónu Melia azedarach alebo klokočiny. Moderné ružence sú často zo skla, plastu alebo dreva. Staršie boli vyrábané z povrazu, často hodvábneho, dnes sú prevažne vyrábané zo sériovo vyrábaných korálok držiacich na retiazke.

Pozri aj 
 Ruženec (modlitba)
 Čotky

Iné projekty

Externé odkazy 
 Ako sa modlí ruženec - Dominikánske mariánske centrum
 modlitby posvätného ruženca - ako sa modlí posvätný ruženec
 História modlitby ruženca
 Co je to růženec

Ruženec
Kresťanstvo
Kresťanské symboly
Pomerný volebný systém

Pomerný volebný systém je mladším typom ako väčšinový volebný systém, používa sa aj na Slovensku vo voľbách do Národnej rady či voľbách do Európskeho parlamentu, aj vo väčšine európskych krajín pri voľbách do dolných komôr parlamentu.

Kandidátne listiny 
Volebné obvody majú viac ako jeden mandát. V obvodoch súťažia kandidátne listiny a nie priamo jednotliví kandidáti. Zvyčajne kandidátne listiny ponúkajú politické strany alebo ich koalície. V pomernom systéme môžu byť listiny uzavreté alebo otvorené. V systémoch s uzavretou listinou volič dá hlas celej listine, a kandidáti z nej postupujú podľa poradia, v akom sú na listine uvedení. V systémoch z otvorenou listinou môže volič okrem hlasu pre celú listinu ovplyvniť aj poradie, v akom kandidáti z listiny postupujú, napríklad pomocou preferenčných hlasov pre vybraných kandidátov.

Prideľovanie mandátov 
V pomerných systémoch sa mandáty prideľujú tak, aby ich rozdelenie medzi kandidátne listiny približne zodpovedalo rozdeleniu hlasov. Keďže mandáty sú nedeliteľné, presná pomernosť je zaručená len v prípade, ak sa počet rozdeľovaných mandátov rovná počtu hlasov vynásobenému celým kladným číslom. Z toho dôvodu pomerne volebné systémy používajú metódy prideľovania mandátov, ktoré zaručujú približnú pomernosť.

Tieto metódy riešia nasledovnú úlohu: Rozdeľ  mandátov medzi  kandidátnych listín tak, aby bolo rozdelenie mandátov čo najpodobnejšie rozdeleniu hlasov. Teda cieľom je

,

kde

 je rozdelenie mandátov medzi všetky listiny, pre ktoré platí, že  a ;
 je množina všetkých rozdelení mandátov, ktoré spĺňajú podmienku nedeliteľnosti mandátov;
 je rozdelenie mandátov medzi všetky listiny, pre ktoré platí, že  a ;
 je funkcia, ktorá udáva vzdialenosť od  do  tak, že sa rovná nule ak  a nadobúda hodnoty väčšie ako nula ak .

Inými slovami, cieľom je vybrať také rozdelenie mandátov medzi listiny, ktoré bude v nejakom zmysle najmenej vzdialené rozdeleniu hlasov.

Riešenie tejto úlohy závisí od zvolenej funkcie na meranie vzdialenosti . Metódy pomerného rozdeľovania mandátov sa líšia v tom, ako definujú túto funkciu, následkom čoho pri niektorých rozdeleniach hlasov vedú k rozdielnym rozdeleniam mandátov. Napríklad metóda najväčších zostatkov s Hareho kvótou minimalizuje vzdialenosť
.

Vo voľbách do národných parlamentov je najpoužívanejšou metódou D’Hondtova metóda, ktorá minimalizuje objem zvyškových hlasov

.

Z toho istého dôvodu aj odpoveď na otázku, ako sa jednotlivé metódy blížia ideálu pomernosti, závisí od zvolenej definície vzdialenosti od pomernosti.

Volebné kvórum 
Bežným prvkom pomerných volebných systémov, ktorý spôsobuje odklon od pomernosti, je volebné kvórum. To má podobu spodnej percentuálnej hranice, ktorú musia hlasy listiny získať, aby boli zohľadnené pri prideľovaní mandátov. Kvórum môže byť definované na celonárodnej úrovni alebo na úrovni obvodu. Kvórum tiež môže byť definované rôzne pre rôzne typy listín. Napríklad je niekedy zvýšené pre listiny, ktoré ponúka koalícia strán, alebo znížené pre listiny, ktoré ponúkajú strany národnostných menšín.

Referencie

Pozri aj 
 voľby

Volebné systémy
Dolný Lopašov

Dolný Lopašov je obec na Slovensku, ktorá leží na juhovýchodnom okraji Malých Karpát po oboch stranách Lopašovského potoka (prítok Chtelničky). V obci je rímskokatolícky kostol sv. Martina, biskupa z roku 1667.

Dejiny 
Prvá písomná zmienka pochádza z roku 1394, obec sa spomína pod názvom Lopasow. Patrila panstvu hradu Dobrá Voda. V rokoch 1599 a 1663 bola zničená Turkami.

Osobnosti 
 Juraj Klimo (* 1710 – † 1777), arcibiskup a župan
 Pavol Jedlička (* 1844 – † 1917), kňaz a spisovateľ
 Ferdinand Šándorfi (* 1863 – † 1921), kňaz a archeológ
 Ferdinand Mondok (* 1903 – † 1994), kňaz

Referencie

Pozri aj 
 Zoznam kultúrnych pamiatok v obci Dolný Lopašov

Iné projekty

Externé odkazy 
 Oficiálna stránka
 Turistické združenie Dolný Lapašov
 Lepší Dolný Lopašov
 Dobrý deň, Dolný Lopašov

 
Obce okresu Piešťany
Archon (rod motýľa)

Archon je rod motýľa z čeľade vidlochvostovité (Papilionidae). 

Tento rod motýľov opísal v roku 1822 nemecký entomológ Jacob Hübner.

Druhy 
 Archon apollinus (Herbst, 1798)
 Archon apollinaris (Staudinger, 1892) 
 Archon bostanchii (de Freina & Naderi, 2004)

Zdroje informácií o rode 
 Carbonell, F.: 1991, Contribución al conocimiento del género Archon Hübner 1822: Decubrimiento de zonas de simpatía para Archon apollinus (Herbst) y Archon apollinaris Staudinger (Lepidoptera: Papilionidae). Linneana Belgica 13: p. 3 - 12.
 Carbonell, F. and Michel, M.: 2007, Une espèce jumelle méconnue du genre Archon Hübner, 1822 (Lepidoptera, Papilionidae). Bulletin de la Société entomologique de France 112 (2), 2007: p. 141 - 150.
 Nazari, V. and Sperling, F.A.H.: 2007, Mitochondrial DNA divergence and phylogeography in western Palaearctic Parnassiinae (Lepidoptera: Papilionidae): How many species are there? Insect Systematics & Evolution 38: p. 121 - 138. pdf

Externé odkazy 
 www.funet.fi - Lepidoptera database
 Papilionidae – revised GloBIS/GART species checklist
 Papilionidae Moths and Butterflies of Europe and North Africa - flott bildesamling.
 www.nhm.uio.no/norlep/ - Norges sommerfugler - Et norskspråklig nettsted om norske sommerfugler.
 Norsk Entomologisk forening - for deg som vil lære mer om insekter.

Vidlochvostovité
Matt Hemingway

Matt Hemingway (* 24. október 1972, Los Angeles, Kalifornia, USA) je americký atlét, venujúci sa skoku do výšky. Osobný rekord je 234 cm, ktorý skočil dvakrát. Na olympiáde v Aténach získal striebornú medailu po vyrovnanom osobnom rekorde.

Úspechy

Externé odkazy 
 oficiálna webstránka atléta
 profil atléta

Skokani do výšky USA
Strieborní olympijskí medailisti USA
Osobnosti z Los Angeles
Atléti na Letných olympijských hrách 2004
Fakulta materiálov, metalurgie a recyklácie Technickej univerzity v Košiciach

Fakulta materiálov, metalurgie a recyklácie Technickej univerzity v Košiciach (skr. FMMR TUKE) je fakulta Technickej univerzity v Košiciach, ktorá vznikla v roku 1952 ako jedna z troch najstarších fakúlt vtedajšej Vysokej školy technickej v Košiciach. 

Nadviazala na tradíciu výučby hutníctva na Slovensku, ktorá sa rozvíjala od vzniku Banskej akadémie v Banskej Štiavnici v roku 1762. Stala sa zdrojom vysokoškolsky vzdelaných odborníkov vo výrobe a spracovaní kovov.

Dekankou fakulty je od 1. februára 2015 doc. Ing. Iveta Vasková, PhD.

Fakultné ústavy 
V roku 2016 prešla fakulta organizačnou zmenou a katedry sa zlúčili do troch ústavov:
 Ústav metalurgie (Oddelenie hutníctva a zlievarenstva, Oddelenie tepelnej techniky a plynárenstva, Oddelenie nekovových materiálov),
 Ústav materiálov a inžinierstva kvality (Oddelenie materiálového inžinierstva, Oddelenie plastických deformácií a simulácií procesov, Oddelenie integrovaných systémov riadenia),
 Ústav recyklačných technológií (Oddelenie environmentálnej analýzy, Oddelenie spracovania odpadov).

Akreditované študijné programy 
Fakulta poskytuje vzdelanie v týchto akreditovaných študijných programoch:

Bakalárske štúdium
 Materiály
 Integrované systémy riadenia
 Konštrukčné materiály v automobilovom priemysle
 Progresívne materiály a technológie
 Hutníctvo
 Tepelná technika a plynárenstvo
 Riadenie a modelovanie metalurgických procesov
 Zlievarenstvo pre automobilový priemysel
 Chemické procesy vo výrobe materiálov
 Spracovanie a recyklácia odpadov
Inžinierske štúdium
 Materiálové inžinierstvo
 Integrované systémy riadenia
 Tvárnenie materiálov
 Hutníctvo
 Zlievarenstvo
 Biometalurgia
 Tepelná technika a plynárenstvo
 Spracovanie a recyklácia odpadov
Doktorandské štúdium
 Náuka o materiáloch
 Inžinierstvo kvality produkcie
 Plastické deformácie
 Hutníctvo
 Tepelná technika
 Spracovanie a recyklácia odpadov

Referencie

Externé odkazy 
 Oficiálna stránka Fakulty materiálov, metalurgie a recyklácie

Technická univerzita v Košiciach
Technické fakulty na Slovensku
Jerzy Dudek

Jerzy Dudek (* 23. marec 1973, Rybnik, Poľsko) je bývalý poľský futbalový brankár. 

Je odchovancom Concordia Knurów. Keď mal 22 rokov prestúpil do GKS 71 Tychy.
V sezóne 1996/1997 prestúpil do Feyenoordu. V mužstve strávil päť rokov a odchytal 139 zápasov. V sezóne 2001/2002 prestúpil do Liverpoolu. Najviac sa preslávil práve pôsobením v Liverpoole, pamätné bolo najmä finále Ligy majstrov v roku  2005, svojím vynikajúcim výkonom v penaltovom rozstrele pomohol tímu vyhrať. V sezóne 2007/2008 prestúpil do Realu Madrid. V novom pôsobisku odchytal len jeden ligový zápas proti Zaragoze (2:2). V kráľovskom veľkoklube skončil svoje pôsobenie po sezóne 2010/2011. V Reale Madrid bol vždy len náhradníkom skvelému brankárovi, Ikerovi Casillasovi.

V reprezentácii má 59 štartov.

V roku 2000 získal ocenenie futbalista roka v Poľsku, cenu Gouden Schoen v Holandsku a v rokoch 1999 a 2000 ocenenie futbalový brankár roku v Holandsku.

Referencie

Iné projekty

Externé odkazy 
 
 Profil na stránke 90minut.pl

Poľskí futbalisti
Futbaloví brankári
Hráči Real Madrid CF
Hráči Feyenoord Rotterdam
Hráči Liverpool FC
Hráči FA Premier League
Hráči v La Lige
Hráči Majstrovstiev sveta vo futbale 2002
Bazilišok zelený

Bazilišok zelený (ľudovo Kristov jašter, ) je jašter z čeľade baziliškovitých. Spolu s leguánom zeleným sú veľmi obľúbení medzi chovateľmi.

Opis 
Dospelý jašter dosahuje dĺžky 60 až 75 cm, z čoho dve tretiny pripadá na chvost. Má dlhé zadné nohy s veľmi dlhými prstami, dlhý tenký chvost a na tele tri hrebene - na hlave, chrbte a chvoste. Chrbtový a chvostový hrebeň mu pomáha pri plávaní, pri úteku pred predátormi. Bazilišok zelený má zelené alebo modrastozelené sfarbenie. V zajatí sa dožíva okolo 10 rokov.

Správanie 
Je to spoločenské zviera. Samce sú veľmi teritoriálne a na jedného samca môže pripadať územie s háremom samíc, s ktorými sa pári. Komunikujú kývaním hlavy. Tento stredoamerický jašter ma jedinečnú schopnosť - dokáže prebehnúť po hladine stojatej vody na zadných nohách.

Rozšírenie 
Bazilišok zelený obýva kroviny, konáre nízkych stromov, v okolí riek, jazerách, potokov a rybníkov v oblastiach Južnej Ameriky od Guatemaly až po Kostariku.

Potrava 
Jeho potravu tvoria prevažne plody a hmyz, občas zožere aj drobné vodné stavovce.

Rozmnožovanie 
Samica nakladie v jednej sezóne približne 20 vajec, inkubácia trvá 40-45 dní a prebieha pri teplotách 24-30 stupňov.

Galéria

Iné projekty

Zdroje

Externé odkazy
 Video na YouTube, ktoré zachytáva ako bazilišok zelený beží po vodnej hladine.

Baziliškovité
Fauna Južnej Ameriky
Fauna Strednej Ameriky
Lišaj vrbkový

Lišaj vrbkový (Deilephila elpenor, Linné 1758) je nočný motýľ z čeľade lišajovité (Sphingidae).

Opis 
Rozpätie krídel je 6,57 cm. Sfarbenie krídel majú obe pohlavia rovnaké a majú aerodynamický tvar tela. Lieta v máji a júni.

Iné projekty 

Lišajovité
Priscus

Priscus, tiež známy ako Priscus z Pania v Trákii (5. storočie) bol rímsky diplomat a historik. Sprevádzal Maximina, vyslanca cisára Theodosia II. na dvor húnskeho kráľa Attilu roku 448. Počas panovania cisára Markiana (450 – 457) sa zúčastnil diplomatických misii v Arábii a Egypte. 

Z vlastných skúseností spísal Priscus osemdielne Dejiny, pravdepodobne zaoberajúce sa obdobím od vzostupu Attilu po vládu cisára Zenóna (433 – 474). Žiaľ, z jeho diela sa dochovali iba zlomky. Veľké časti sa dochovali v Jordanovom diele Getica. Pre historikov je významný predovšetkým popis húnskeho kráľovského dvora a Attilu.

Iné projekty

Externé odkazy 
Priscus na dvore kráľa Attilu (anglicky)
Dindorfovi Minor Greek Historians (anglicky, Priscus od strany 275)

Historici starovekého Ríma
Silvánska ulica

Silvánska ulica je ulica:
 v Bratislave, pozri Silvánska ulica (Bratislava)
 v Nitre, pozri Silvánska ulica (Nitra)

Rozlišovacie stránky – Ulice
State Farm Arena

State Farm Arena (starší názov: Philips Arena) je športový štadión v meste Atlanta v Georgii. Bol postavený pre hokejový tím Atlanta Thrashers v roku 1999 na mieste bývalého Omni Colisea.

Výstavba štadióna sa začala v roku 1997 zbúraním Omni Colisea. Hlavným dôvodom stavby State Farm Arena bol fakt, že sa hokejisti znova vrátili po 21 rokoch do Atlanty, ale stará aréna nevyhovovala.

Iné projekty

Externé odkazy 
 Oficiálna stránka

Hokejové štadióny v USA
Atlanta Thrashers
Architektúra z 1999
Šport v Atlante
Stavby v Atlante
NHL 09

NHL 09 - osemnáste pokračovanie hry a zároveň posledný ročník NHL na PC a PS2 vydaných od Sport Lunch. Na konzoly PS3 a Xbox 360 vyšla hra 12. septembra, 2008. Na PC 30. októbra, 2008 a PlayStation 2 4. novembra, 2008 . Zápasy komentujú Gary Thorne a Bill Clement na konzolách PS3 a Xbox 360. Na ostatných konzolách komentujú zápasy Jim Hughson a Craig Simpson. V čestine komentujú zápasy Robert Záruba a Petr Vichnar. V slovenčine komentujú zápasy Marcel Merčiak a Mária Pietrová.
 

Športové počítačové hry
NHL (séria)
Počítačové hry
Počítačové hry z 2008
Hry pre Xbox 360
Hry pre PlayStation 2
Hry pre PlayStation 3
Patuha

Patuha je neaktívny stratovulkán, nachádzajúci sa indonézskom ostrove Jáva. Vrchol prevažne andezitového vulkánu je ukončený dvoma krátermi. V juhovýchodnom kráteri sa nachádza menšie jazierko a taktiež sa v ňom ťaží síra. Celkový vek vulkánu sa odhaduje na neskorý pleistocén, vek poslednej erupcie nie je známy.

Externé odkazy 
 www.volcano.si.edu - stratovulkán Patuha na Global Volcanism Program 

Sopky Indonézie
Stratovulkány
Vyhasnuté sopky
Tangkubanparahu

Tangkubanparahu alebo Tangkuban Perahu je stratovulkán nachádzajúci sa indonézskom ostrove Jáva asi  severne od bývalého hlavného mesta krajiny Bandung. Sopka je skonštruovaná na staršej 6 ×  širokej pleistocénnej kaldere Sunda. Vek vzniku kaldery sa odhaduje na 40 000 rokov, jej steny su značne poškodené produktami erupcií sopky. Oblasť vulkánu je obľúbeným miestom turistov – hlavnou atrakciou sú vajíčka varené vo vriacich vodách jazierok v kráteroch. V roku 2005 bolo vydané varovanie pred výstupom na vulkán, nakoľko došlo k nárastu produkcie sopečných plynov.

Posledná erupcia sopky sa odohrala v septembri roku 1983, išlo o menšiu freatickú erupciu z komplexu prekrývajúcich sa kráterov na vrchole vulkánu. Viacero erupcií podobného rozsahu bolo zaznamenaných v 19. a 20. storočí.

Iné projekty 
.

Externé odkazy 
 www.volcano.si.edu – stratovulkán Tangkubanparahu na Global Volcanism Program 

Sopky Indonézie
Stratovulkány
Aktívne sopky
Alejandro Valverde

Alejandro Valverde celým menom Alejandro Valverde Belmonte (* 25. apríl 1980, Murcia, Španielsko) je španielsky profesionálny cyklista. V súčasnosti preteká za tím Movistar Team. Meria 178 cm a váži 61 kg. Jeho najväčšie víťazstvá v roku 2009, keď vyhral Vuelta a España, Liège–Bastogne–Liège v roku 2006,2008 a v roku 2006 rebríček UCI ProTour. V roku 2018, vo veku 38 rokov, sa v Insbrucku (Rakúsko) stal majstrom sveta.

Umiestnenie na pretekoch Grand Tour 

N = Nedokončil

Španielski cyklisti
Víťazi Vuelta a España
Španielski olympionici
Cyklisti na Letných olympijských hrách 2016
Kevin Bacon

Kevin Norwood Bacon (* 8. júl 1958, Philadelphia, USA) je americký filmový a divadelný herec.

Držiteľ ceny Zlatý glóbus, známy vďaka filmom Bez dozoru, Ozveny mŕtvych, Divoké hry, JFK, Apollo 13, Tajomná rieka a The Woodsman.

Filmografia

Referencie

Externé odkazy 
 
 Oficiálna stránka bratov Baconovych

Dabingoví herci USA
Divadelní herci USA
Filmoví herci USA
Televízni herci USA
Držitelia ceny Zlatý glóbus za najlepší mužský herecký výkon v miniseriáli alebo televíznom filme
Držitelia Critics' Choice Movie Awards
Osobnosti z Philadelphie
Držitelia Screen Actors Guild Award
Jozef Kopold

Jozef Kopold prezývaný aj Dodo Kopold (* 6. február 1980) je slovenský horolezec. Po sérii úspechov vychádzajúcej hviezdy slovenského horolezectva sa stal predmetom kontroverzií po strate dvoch spolulezcov na Šiša Pangme a Broad Peaku, ktoré sám nedokázal presne objasniť.

Úspechy 
 Člen reprezentačného družstva SR (2003-2008)
 Člen tímu Black Diamond (USA), Marmot (USA), Sterling rope (USA), La Sportiva (I), OEAV (A)
 Držiteľ niekoľkých ocenení za výstupy po celom svete
 Horolezec roka (2002, 2003, 2005, 2006, 2007)
 Za výstup na Great Trango, Uli Biaho tower, Annapurna south nominovaný do širšieho výberu svetových výstupov roka Piolet D´Or (2005,2006,2009)
 Golden piton award - čestné uznanie za výstupy Uli Biaho tower a Annapurna south (2006, 2009)
 2007 športovec bratislavského kraja 3. miesto
 2007 športovec roka na Slovensku 13. miesto
 2009 Člen poroty Piolet D´Or (svetové výstupy)
 pokus o desať osemtisícoviek v priebehu troch rokov
 výstup na tri osemtisícovky v priebehu 17 dní

Referencie

Externé odkazy 
 Oficiálna stránka
 Dodo Kopold solo na Annapurně South

Slovenskí horolezci
Breziansky potok

Breziansky potok je potok na Hornej Nitre, vo východnej časti okresu Prievidza. Je to ľavostranný prítok Nitry, meria 6,3 km a je tokom IV. rádu.

Prameň 
Pramení v južnej časti pohoria Žiar, v podcelku Horeňovo, na juhozápadnom svahu Mačacieho zámku (789,8 m n. m.) v nadmorskej výške približne 715 m n. m.

Opis toku 
Od prameňa tečie najprv západoseverozápadným smerom, sprava priberá prítok zo západného svahu Mačacieho zámku a následne sa dvojnásobne esovito stáča. Najprv vytvára oblúk prehnutý na sever, pričom sprava ústia dva prítoky zo severozápadných svahov Mačacieho zámku, následne vytvára oblúk smerujúci na juh, pričom v lokalite Horný háj sa do potoka vlievajú tri ľavostranné prítoky spod Znameniaka, tretí oblúk je opäť ohnutý na sever. Ďalej pokračuje prechodne juhozápadným smerom, sprava priberá prítok z oblasti Brezianskych lazov, zľava tri krátke prítoky z oblasti Pod Medzníkom a potom tečie na západ popri horárni Ostrá na pravom brehu. Od sútoku s pravostranným prítokom z juhovýchodného svahu Oranova (541,7 m n. m.) tečie na juhozápad, sprava najprv priberá prítok z južného svahu Oranova, zľava potom prítok prameniaci severozápadne od kóty 424,3 m a vstupuje do Hornonitrianskej kotliny, do podcelku Prievidzská kotlina. Tu z ľavej strany priberá významný prítok (3,1 km) spod Znameniaka, stáča sa západným smerom a napája malú vodnú nádrž. Následne priberá v lokalite Čierne pravostranný Čierny potok a značne rozšíreným korytom pokračuje smerom na juhozápad cez intravilán obce Nedožery-Brezany, časti Brezany. V centre miestnej časti sa stáča, k ústiu tečie západným smerom a na západnom okraji obce sa v nadmorskej výške cca 287 m n. m. vlieva do Nitry.

Potoky na Slovensku
Povodie Nitry
Vodné toky v Žiari
Vodné toky v Hornonitrianskej kotline
Vodné toky v okrese Prievidza
Grižunská rumančina

Grižunská rumančina (v grižunskej rumačine rumantsch grischun) je umelý jazyk, ktorý vytvoril v roku 1982 Heinrich Schmid na základe nárečí švajčiarskej rétorománčiny, a ktorý sa (popri štandardných varietach založených na hlavných nárečiach) používa ako spoločný spisovný jazyk švajčiarskych Rétorománov. 

Ide o akýsi "kompromisný jazyk", ktorý vznikol zmiešaním najmä nárečí surselvánčina, surmiránčina a dolná engandinčina, v menšej miere aj nárečí horná engandinčina a sutsilvánčina.

Od roku 1997 ho kantón Graubünden používa na komunikáciu so švajčiarskymi Rétorománmi. Od roku 2005 sa švajčiarske rétorománske učebné pomôcky vydávajú už len v tomto jazyku. V roku 2007 niektoré obce zaviedli jazyk ako vyučovací jazyk.

Externé odkazy 

Švajčiarska rétorománčina
Nassim Nicholas Taleb

Nassim Nicholas Taleb (* 1. január 1960, Amioun, Libanon) (po  Nasím Níqúlá Nadžíb Tálib) je americký spisovateľ, odborník v odbore pravdepodobnosti, finančnej matematiky.

Dielo 
 Fooled by Randomness: The Hidden Role of Chance in Life and in the Markets. New York: Random House and Penguin. 2001/2005. ISBN 0-8129-7521-9.
Zrádná nahodilost: o skryté roli náhody na trzích a v životě. Praha: Paseka. 2013. ISBN 978-80-7432-292-1.
 The Black Swan: The Impact of the Highly Improbable. New York: Random House and Penguin. 2007. ISBN 978-1-4000-6351-2. The book was completed in 2010 with the second edition including a long essay "On Robustness and Fragility".                                                                                                                                                               
Černá labuť: následky vysoce nepravděpodobných událostí. Praha: Paseka. 2011. ISBN 978-80-7432-128-3.
 Antifragile: Things That Gain from Disorder. New York: Random House. 2012. ISBN 978-1-4000-6782-4.
Antifragilita: jak těžit z nahodilosti, neurčitosti a chaosu. Praha: Paseka. 2014. ISBN 978-80-7432-498-7.

Citáty
 "My major hobby is teasing people who take themselves and the quality of their knowledge too seriously and those who don’t have the guts to sometimes say: 'I don’t know...." 
 "Mojím hlavným koníčkom je podpichovanie ľudí, ktorí sami seba a kvalitu svojich znalosti berú príliš vážne, a nemajú odvahu občas povedať:" Ja neviem .... "

Referencie

Externé odkazy 
 Oficiálna stránka
 FrankVoisin.com Summary and Review of Fooled By Randomness

Spisovatelia USA
Teória pravdepodobnosti
Hippolyte Fizeau

Armand-Hippolyte-Louis Fizeau (* 23. september 1819, Paríž, Francúzsko - † 18. september 1896, Venteuil) bol francúzsky fyzik.

Fizeau sa zaoberal fyzikou a astronómiou. V roku 1860 bol prijatý do Akadémie vied, v roku 1878 bol zvolený za prezidenta francúzskeho astronomického inštitútu - Bureau des Longitudes.

Iné projekty

Externé odkazy 
 Hippolyte Louis Fizeau v Polytechnisches Journal

Francúzski fyzici
Členovia Francúzskej akadémie vied
Osobnosti z Paríža
Svätý Bartolomej (ostrov)

Svätý Bartolomej () je ostrov v Karibskom mori, ktorý patrí do súostrovia Malé Antily. Od 22. februára 2007 je zámorským spoločenstvom Francúzska. Dovtedy bol súčasťou francúzskeho zámorského departementu Guadeloupe.

Francúzsko
Zámorské územia Francúzska
Julio Cesar Serrano

Julio Cesar Serrano (* 1. marec 1981) je argentínsky futbalista, v súčasnosti hráč slovenského prvoligového klubu ŠK Slovan Bratislava. Posilou Slovana sa stal v januári 2008. Jeho predošlým pôsobiskom bol klub Atletico Nueva Chicago.

Externé odkazy 
 Julio Cesar Serrano na stránke Zanziball.it
 Julio Cesar Serrano na stránke transfermarkt.de

Narodenia v 1981
Argentínski futbalisti
Hráči ŠK Slovan Bratislava
Riccardo Riccò

Riccardo Riccò (* 1. september 1983, Formigine) je taliansky profesionálny cyklista, ktorý momentálne preteká za tím Saunier Duval-Scott. Meria 173 cm a váži 58 kg.

Tour de France 
  Tour de France 2008
 6. etapa - 1. miesto
 9. etapa - 1. miesto
 po 12. etape odstúpil kvôli pozitívnemu dopingovému testu

  Tour de France 2006
 celkovo - 97. miesto

Úspechy 
  Giro d'Italia 2008
 celkovo - 2. miesto

  Giro d'Italia 2007
 celkovo - 6. miesto

Externé odkazy 
 neoficiálna webstránka

Narodenia v 1983
Talianski cyklisti
Rosenborg BK

Rosenborg Ballklub (RBK) je nórsky futbalový klub so sídlom v Trondheime. Počas svojej histórie získal klub 20 titulov v nórskej najvyššej súťaži. Hrával v ňom aj slovenský reprezentant Marek Sapara. Klub do konca sezóny 2006/07 niesol názov Rosenborg Trondheim.

Externé odkazy 
 Oficiálna stránka klubu (nórsky)
 Rosenborg Web (nórsky)
 Rosenborg Web (anglicky)

 
Nórske futbalové kluby
Futbalové kluby založené v 1917
Šport v Trondheime
Radoslav Zabavník

Radoslav Zabavník (* 16. september 1980, Košice) je slovenský futbalový reprezentant, v súčasnosti hráč Mainzu. Hrá na poste obrancu alebo defenzívneho záložníka.

Futbal začal hrať za klub MFK Košice, odkiaľ sa cez MŠK Žilina dostal do bulharského klubu CSKA Sofia. V roku 2005 prestúpil za 400 000 eur do českého mužstva AC Sparta Praha. Od roku 2008 hrával v ruskom mužstve Terek Groznyj pôsobiaceho v najvyššej ruskej súťaži. V zimnom prestupovom období v sezóne 2009/2010 sa rozhodol nepredĺžiť zmluvu s Terekom a stal sa voľným hráčom. 1. februára 2010 podpísal zmluvu do konca sezóny s bundesligovým klubom 1. FSV Mainz 05. V júli 2013 sa po skončení zmluvy s 1. FSV Mainz 05 dohodol na angažmáne s druholigovým nemeckým klubom SV Sandhausen. V sezóne 2013/14 bol často zranený a v auguste 2014 sa s ním klub dohodol na ukončení zmluvy, a tak sa Radoslav vrátil na Slovensko. Pre zdravotné problémy ukončil profesionálnu kariéru a venuje sa trénovaniu mládeže. Futbalu sa venuje od sez. 2017/18 rekreačne, keď hráva za štvrtoligový tím OŠK Rosina.

Reprezentácia 
V drese slovenskej reprezentácie odohral 41 stretnutí, strelil v nich jeden gól. Počas úspešnej kvalifikácie Slovenska na Majstrovstvá sveta 2010 bol dôležitým defenzívnym pilierom mužstva.

Úspechy 
 Majster Slovenska: 2003, 2004
 Slovenský superpohár: 2002, 2003
 Majster Bulharska: 2005
 Majster Česka: 2007
 Pohár ČMFS: 2006, 2007
 : 1. miesto - kvalififkačná skupina na MS 2010 v Afrike
 Futbalista roka (Slovensko): 5. miesto: 2009

Referencie

Iné projekty 

Slovenskí futbalisti
Hráči MFK Košice
Hráči MŠK Žilina
Hráči PFK CSKA Sofija
Hráči AC Sparta Praha
Hráči FK Terek Groznyj
Hráči Majstrovstiev sveta vo futbale 2010
Osobnosti z Košíc
Lucia Hrivnák Klocová

Lucia Hrivnák Klocová (* 20. november 1983, Martin) je slovenská atlétka, venujúca sa behu na 800 metrov a behu na 1 500 metrov. Jej trénerom je Pavel Slouka. V súčasnosti je členkou klubu AK ZŤS Martin. Jedinú medailu z vrcholových podujatí získala posiaľ na Majstrovstvách Európy v atletike 2010 v behu na 800 metrov.

Výkonnostný rast 
Rok - čas
 2011 - 1:59,65
 2010 - 1:59,31
 2009 - 1:59,79
 2008 - 1:58,51
 2007 - 1:58,62
 2006 - 2:00,28
 2005 - 2:00,64
 2004 - 2:00,79
 2003 - 2:00,60
 2002 - 2:01,59
 2001 - 2:03,06
 2000 - 2:04,00

Vrcholové podujatia

Peking 2008 
Na olympijských hrách v Pekingu 2008 postúpila z rozbehu časom 1:59,42 min. V semifinálovom behu skončila 3. časom 1:58,80 min a do finále nepostúpila. Celkovo obsadila 11. miesto.

Majstrovstvá Európy v atletike 2010 
V behu na 800 metrov skončila pôvodne na 4. mieste, keď dobehla o deväť stotín za bronzovou pozíciou. Takmer o sedem rokov neskôr, vo februári 2017 dodatočne získala bronzovú medailu po diskvalifikácii víťazky Marie Savinovovej.

Letné olympijské hry 2012 
Na Letných olympijských hrách 2012 16. najlepším časom 4:07,79 postúpila do semifinále v behu na 1 500 a zároveň vytvorila slovenský rekord.

Referencie

Iné projekty

Externé odkazy 
 oficiálna webstránka
 profil atlétky

Narodenia v 1983
Osobnosti z Martina
Slovenskí bežci na 800 m
Pretekári AK ZŤS Martin
Slovenskí olympionici
Atléti na Letných olympijských hrách 2004
Atléti na Letných olympijských hrách 2008
Atléti na Letných olympijských hrách 2012
Atléti na Letných olympijských hrách 2016
Jozef Kabaň

Jozef Kabaň (* 4. január 1973, Námestovo, Slovensko) je slovenský automobilový dizajnér. Šéfdizajnér modelov Volkswagen Lupo, Seat Arosa, Bugatti Veyron (exteriér), Škoda Octavia, Fabia a Superb tretej generácie a Kodiaq. 8. februára 2017 bol oficiálne predstavený ako jeden z dvoch šéfdizajnérov BMW.  Od 29. marca 2019 sa stal šéfdizajnérom pre značku Rolls-Royce.

Životopis 
Jozef Kabaň sa narodil 4. januára 1973 v Námestove. Vyrastal v neďalekej Vavrečke. Jeho nadanie a nadšenie pre kreslenie áut si všimli už učiteľky na Ľudovej škole umenia v Námestove, do ktorej chodil ako žiak základnej školy. Po strednej Škole úžitkového výtvarníctva v Kremnici (umelecký dizajn) pokračoval od roku 1991 štúdiom produktového a priemyselného dizajnu na Vysokej škole výtvarných umení v Bratislave. Ako študent sa zúčastnil dizajnérskej súťaže pre značku Škoda, v ktorej získal 2. miesto a možnosť pracovať pre koncern VW, najskôr ako praktikant a neskôr ako dizajnér exteriéru automobilov. Volkswagen sa ho rozhodol finančne podporovať v ďalšom štúdiu na londýnskej Royal College of Art v odbore „dizajn vozidiel“. Stal sa prvým Slovákom, ktorý túto školu absolvoval. V poslednom roku štúdia získal cenu „Giorgio Giugiaro Award for Design Innovation“.

V roku 1999 sa dostal do tímu dizajnu superšportu Bugatti Veyron vedeného šéfdizajnérom VW Hartmutom Warkussom, v ktorom bol zodpovedný za návrh exteriéru. Podieľal sa tak na vývoji od prvých nákresov (prvá štúdia bola zverejnená v Tokiu 1999) až po začiatok produkcie v roku 2003 (v auguste 2003 bol vyrobený prvý plne funkčný prototyp). V roku 2003 odišiel Warkuss do dôchodku a tak bol Kabaň prezentovaný ako dizajnér Veyronu, napriek tomu, že vtedy už od VW prešiel k Audi. Tu sa za tri roky vypracoval na vedúceho Centra pre dizajn exteriéru. Od februára 2008 zastáva funkciu vedúceho oddelenia designu značky Škoda. V roku 2014 predstavil dizajnovú štúdiu Škody VisionC, z ktorej vychádzajú súčasné modely tretej generácie Octavia, Fabia a Superb. 

Začiatkom roku 2017 odišiel do automobilky BMW group kde navrhoval všetky nové BMW okrem elektrických (BMW i) a športových (BMW M), za ktoré bol zodpovedný Domagoj Dukec.

Referencie

Externé odkazy 
Who's Where: Jozef Kaban appointed Head of Škoda Auto Design

Slovenskí dizajnéri
Osobnosti z Námestova
Absolventi Súkromnej školy umeleckého priemyslu (Kremnica)
Držitelia Radu Ľudovíta Štúra II. triedy
Žilinsko-martinská aglomerácia

Žilinsko-martinská aglomerácia je aglomerácia na severe stredného Slovenska v Žilinskom kraji. Zahŕňa jadro a prímestské pásmo žilinskej a martinskej aglomerácie, kde žije spolu okolo 238 tisíc obyvateľov. 

V širšej aglomerácii Žiliny, ktorá spája oblasť miest Bytča – Žilina – Strečno – Rajec – Kysucké Nové Mesto – Čadca, dosahuje počet obyvateľov približne 260 000. Spolu s turčianskou aglomeráciou miest Martin a Turčianske Teplice dosahuje až 370 000 obyvateľov.

Žilinská aglomerácia 
Jadro aglomerácie tvoria okrem mesta Žilina aj obce Bitarová, Brezany, Divinka, Dolný Hričov, Gbeľany, Horný Hričov, Hôrky, Lietavská Lúčka, Mojš, Nededza, Ovčiarsko, Porúbka, Rosina, Stráňavy, Strečno, Teplička nad Váhom, Turie, Varín a Višňové. K 31. decembru 2017 tu žilo 113 503 obyvateľov.

Prímestské pásmo malo 147 694 obyvateľov a tvoria ho navyše mestá Rajec a Rajecké Teplice a obce Belá, Divina, Dolná Tižina, Ďurčiná, Hričovské Podhradie, Jasenové, Kamenná Poruba, Kľače, Konská, Kotrčiná Lúčka, Krasňany, Kunerad, Lietava, Lietavská Svinná-Babkov, Lysica, Nezbudská Lúčka, Podhorie, Stránske, Stráža, Svederník, Šuja a Zbyňov.

Martinská aglomerácia 

Jadro aglomerácie tvorí mesto Martin, Turany a Vrútky a obce Bystrička, Diaková, Dolný Kalník, Dražkovce, Karlová, Košťany nad Turcom,
Lipovec, Sučany, Turčianske Kľačany, Turčiansky Peter a Žabokreky. K 31. decembru 2017 tu žilo 79 957 obyvateľov.

Prímestské pásmo dopĺňajú obce Belá-Dulice, Benice, Ďanová, Horný Kalník, Ležiachov, Necpaly, Príbovce, Sklabiňa, Sklabinský Podzámok, Trebostovo, Trnovo, Turčianska Štiavnička, Turčianske Jaseno, Turčianske Kľačany, Turčiansky Peter, Valča a Záborie. V oblasti žilo 90 842 obyvateľov.

Referencie

Zdroj 
 Územný plán veľkého územného celku Žilinského kraja

Aglomerácie na Slovensku
Majstrovstvá sveta v atletike 2003

Majstrovstvá sveta v atletike 2003 sa konali v francúzskom Paríži 23. augusta31. augusta. Slovensko nezískalo medailu. Najúspešnejšou krajinou v počte dosiahnutých medailí sa stali Spojené štáty, ktoré získali 17 medialí (8-8-1). Počet krajín, ktoré získali medailu bol 43.

Medailová bilancia

Iné projekty

Externé odkazy 
 oficiálna webstránka 

 
Atletika v 2003
Športové podujatia v Paríži
2003 vo Francúzsku
2003
František Nádašdy

František I. Nádašdy (* 6. október 1555, Šárvár – † 4. január 1604 Sárvár) bol uhorský šľachtic, významný bojovník proti Osmanom, manžel Alžbety Bátoriovej.

Život 
Bol synom významného uhorského veľmoža Tomáša I. Nádašdyho. Bol hlavným županom v stoliciach Šopron, Vaš a Fogaraš a magistrom kráľovských koniarní, tiež kráľovským vojenským radcom. Bol aktívny počas celej 15-ročnej vojny s Osmanmi. Za svoju statočnosť vo vojne proti Turkom sa stal v roku 1578 hlavným veliteľom uhorských  vojsk. V bojoch sa preukazoval veľkou statočnosťou a odvahou. Voči Turkom konal pomerne kruto. Po boji prikazoval hromadné popravy zajatcov. Jeho oddiel bol známy tým, že do útoku vyrážal s uťatými hlavami Turkov. V osmanskom vojsku vyvolával veľký rešpekt a bol známy ako Čierny Beg. V hodnosti hlavného veliteľa Zadunajských vojsk sa v roku 1602 zúčastnil bitky o Budín a Pešť proti Osmanskej ríši. Jeho vojská dobyli Pešť a úspešne odrazili predvoj Osmanov pri ich útoku na Budín.

Nádašdy bol verným stúpencom Habsburgovcov. Bol vychovávaný na kráľovskom dvore od svojich 12-tich rokov spolu s deťmi cisára Maximiliána II. Habsburského.

Dielo 
Zanechal po sebe Pojednanie o vojenskej taktike na základe svojich skúseností z protitureckých vojen obsahujúce kritiku vedenia cisárskych vojsk v poli. Na svojom vodnom hrade Sárvár podporoval rozvoj umení, udržiaval a rozvíjal tlač kníh. Hrad bol centrom, kde sa zdržiavali viacerí protestantskí uhorskí humanisti a učitelia, napr. Štefan Magyari - kňaz a spisovateľ, Ján Silvester - autor maďarsko-latinskej gramatiky.

Osobný život 
Od roku 1575 bol manželom Alžbety Bátoriovej, známej Čachtickej panej. Mal s ňou 5 detí, z ktorých dve zomreli v ranom veku. Maďarské pramene uvádzajú 6 potomkov: Andrej, Anna, Katarína, Pavol, Uršuľa, Mikuláš. Sobášom s Alžbetou Báthoryovou sa Nádašdy stal jedným z najbohatších mužov v monarchii. Nádašdyovci boli stúpencami reformácie kresťanskej cirkvi.

Hrady a kaštiele v majetku F. Nádašdyho po r. 1575 

Šárvár, Kápuvár, Velike, Čepreg, Egervár, Šoproň, Kerestúr (Deutschkreutz), Kysek, Léka (Lockenhaus), Nádasd, Zemplínska Teplica, Čachtice (hrad Čachtice, blízky kaštieľ Částkovce), Vranov, Ečed, Făgăras (vodný hrad na území dnešného Rumunska), Nyírbátor, Piešťany (kaštieľ), Bratislava (palác), Viedeň (palác), Buják, Füzér, Čókakó, Čičava

Externé odkazy 
 Genealogický strom grófa Ferenc Nádasdy de Nádasd et Fogarasfold
 Erb rodu Nádasdy
 Wikisource - podrobný životopis

Zdroje 
 Pavel Dvořák a Karol Kállay: Krvavá grófka Alžbeta Bátoryová. Fakty a výmysly. ISBN 80-85501-07-4

Uhorské vojenské osobnosti
Nádašdyovci
Slovenskí šľachtici
Uhorskí šľachtici